CELEX: 32019D0450
Language: fi
Date: 2019-03-19 00:00:00
Title: Komission täytäntöönpanopäätös (EU) 2019/450, annettu 19 päivänä maaliskuuta 2019, Euroopan parlamentin ja neuvoston asetuksen (EU) N:o 305/2011 tueksi laadittujen rakennustuotteita koskevien eurooppalaisten arviointiasiakirjojen julkaisemisesta (ETA:n kannalta merkityksellinen teksti.)

20.3.2019   
               
               
                  FI
               
               
                  Euroopan unionin virallinen lehti
               
               
                  L 77/78
               
            
         KOMISSION TÄYTÄNTÖÖNPANOPÄÄTÖS (EU) 2019/450,
         annettu 19 päivänä maaliskuuta 2019,
         Euroopan parlamentin ja neuvoston asetuksen (EU) N:o 305/2011 tueksi laadittujen rakennustuotteita koskevien eurooppalaisten arviointiasiakirjojen julkaisemisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 22 artiklan,
         sekä katsoo seuraavaa:
         
                     (1)
                  
                  
                     Asetuksen (EU) N:o 305/2011 mukaan teknisestä arvioinnista vastaavien laitosten kuuluu käyttää eurooppalaisten arviointiasiakirjojen, joiden viitetiedot on julkaistu Euroopan unionin virallisessa lehdessä, mukaisia menetelmiä ja perusteita arvioidessaan kyseisten asiakirjojen piiriin kuuluviin rakennustuotteisiin liittyvien perusominaisuuksien suoritustasoja.
                  
               
                     (2)
                  
                  
                     Valmistajat ovat esittäneet useita eurooppalaista teknistä arviointia koskevia pyyntöjä, joiden perusteella teknisestä arvioinnista vastaavien laitosten organisaatio on asetuksen (EU) N:o 305/2011 19 artiklan mukaisesti laatinut ja hyväksynyt useita eurooppalaisia arviointiasiakirjoja.
                  
               
                     (3)
                  
                  
                     Komissio on arvioinut, täyttävätkö teknisestä arvioinnista vastaavien laitosten organisaation laatimat eurooppalaiset arviointiasiakirjat asetuksen (EU) N:o 305/2011 liitteessä I esitettyihin rakennuskohteen perusvaatimuksiin liittyvät vaatimukset.
                  
               
                     (4)
                  
                  
                     Teknisestä arvioinnista vastaavien laitosten organisaation laatimat eurooppalaiset arviointiasiakirjat täyttävät asetuksen (EU) N:o 305/2011 liitteessä I esitettyihin rakennuskohteen perusvaatimuksiin liittyvät vaatimukset. Sen vuoksi on aiheellista julkaista kyseisten eurooppalaisten arviointiasiakirjojen viitetiedot Euroopan unionin virallisessa lehdessä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Julkaistaan tämän päätöksen liitteessä lueteltujen, asetuksen (EU) N:o 305/2011 tueksi laadittujen rakennustuotteita koskevien eurooppalaisten arviointiasiakirjojen viitetiedot Euroopan unionin virallisessa lehdessä.
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
         
         
            Tehty Brysselissä 19 päivänä maaliskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 88, 4.4.2011, s. 5.
      
      
         
            LIITE
            
               Eurooppalaisen arviointiasiakirjan viitenumero ja otsikko
            
            
                        040427-00-0404
                     
                     
                        Pakkaus seinien ulkopuolisille lämmöneristyksen komposiittijärjestelmille (ETICS), joissa lämmöneristeenä käytetään laastia ja ulkopintana rappausta tai epäjatkuvaa verhousta
                     
                  
                        060012-00-0802
                     
                     
                        Lasikuidusta, mineraaleista ja orgaanisista aineista valmistettu savuhormin vuoraus ja lisävarusteet
                     
                  
                        090119-00-0404
                     
                     
                        Sarja mineraalilevyistä tehtäville ulkoseinäverhouksille ja paikan päällä levitettävälle sementtilaastieristeelle
                     
                  
                        090120-00-0404
                     
                     
                        Sarja mineraalilevyistä valmistetuille ei-kantaville ulkoseinäjärjestelmille
                     
                  
                        130031-00-0304
                     
                     
                        Metalliverkkopalkit ja -pilarit
                     
                  
                        130082-00-0603
                     
                     
                        Julkisivun kiinnitysjärjestelmä – muovinen kannatin puuelementtien kiinnittämiseen alusrakenteeseen
                     
                  
                        260014-00-0301
                     
                     
                        Kalsinoitu, silikaattipohjainen tyypin II lisäkerros